# Adrienne Armstrong

### Wikipedia

Adrienne Armstrong (tyttönimeltään Nesser, s. 6. lokakuuta 1969 Minnesota) on Green Day-yhtyeen laulajan Billie Joe Armstrongin vaimo. Hän suunnittelee punk-henkisiä vaatteita Adeline Street -vaatemerkille, jonka hän omistaa miehensä kanssa. Heillä on myös yhteinen levy-yhtiö Adeline Records.

Adrienne tapasi Billie Joen, kun Green Day oli esiintymässä Minnesotassa 1990. Adrienne tuli tilaisuuden jälkeen kysymään, mistä hän voisi hankkia Green Dayn levyn. Tapaamisesta alkoivat puhelinkeskustelut, joita pari kävi lähes päivittäin. Välimatka teki hallaa suhteelle, sillä Billie Joe asui Kaliforniassa ja Adrienne Minnesotassa, mutta he tutustuivat toisiinsa puhelimen välityksellä.

Adrienne ja Billie Joe menivät naimisiin 2. heinäkuuta vuonna 1994 viisi minuuttia kestäneessä seremoniassa Billie Joen takapihalla. Seuraavana päivänä pari sai tietää Adriennen odottavan lasta. 15. maaliskuuta 1995 hän synnytti pojan, jonka nimeksi tuli Jakob Danger Armstrong, ja kolme vuotta myöhemmin toisen pojan, joka sai nimekseen Joseph Marciano Armstrong (s. 12. syyskuuta 1998).

Billie Joe on tehnyt useita kappaleita vaimostaan ja heidän avioliittonsa vaikeuksista. Adriennesta kertovia lauluja ovat muun muassa 2000 Light Years Away, 80, Redundant, Curch On Sunday, Worry Rock ja Walking Alone. Billie Joella on kolme tatuointia vaimostaan, ja Adriennella on yksi tatuointi Billie Joesta.

Adrienne on usein miehensä mukana esiintymisissä, kiertueilla ja erilaisissa gaaloissa. Pari asuu lasten sekä koiran kanssa Berkeleyssä Kaliforniassa ja on silminnähden onnellinen.

## [muokkaa] Aiheesta muualla

- Adeline Recordsin kotisivu
- Adeline Street -vaatemerkin kotisivu
- Billie Joe GreenDayAuthority.comissa

Haettu osoitteesta http://fi.wikipedia.org../../../a/d/r/Adrienne_Armstrong_4ec6.html

Luokka: Yhdysvaltalaiset henkilöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Türkçe